als_Latn dik_Latn sag_Latn
Belegu: Jemi optimist, presim të anëtarësohemi në FIBA
Kryetari i Federatës së Basketbollit të Kosovës, Eroll Belegu, në një prononcim për Indeksonline, është shprehur optimist për anëtarësimin e FBK në FIBA, në mbledhjen e radhës të Komitetit Ekzekutiv që mbahet me 12 dhe 13 mars.
Belegu ka cekur se Komiteti Ekzekutiv i FIBA në mbledhjen e radhës, e ka në rend të ditës aplikimin e FBK-së për anëtarësim në institucionin më të lartë të basketbollit.
“Komiteti Ekzekutiv i FIBA në mbledhjen e radhës më 12 dhe 13 mars që do të mbahet ne Gjenevë e ka në rend të ditës edhe aplikimin e FBK për anëtarësim në FIBA”, tha Belegu për Indeksonline.
“FBK ka dorëzuar një aplikacion i cili është cilësuar si shumë profesional dhe përmbajtjesorë,por edhe gjatë vizitës në FIBA në muajin shkurtë kemi pranuar lëvdata për punën e bërë por edhe konstatim qe tani i kemi përmbushur të gjitha kushtet për pranim në FIBA”
“Ne presim që KE i FIBA të vendos në favor të FBK dhe që xhiron e ardhshme klubet e FBK do të zhvillojnë gara si anëtare e 215 e FIBA”, shtoi kryetari i FBK-së, Eroll Belegu për Indeksonline.
Në rast të pranimit të Kosovës në FIBA, sporti i basketbollit do të jetë sporti i radhës që merr ditën e gjelbër në arenën ndërkombëtare
als_Latn als_Latn als_Latn als_Latn als_Latn als_Latn als_Latn